«Ажарлы Алматы!»
республикалық суретшілер байқауы туралы
ЕРЕЖЕ

1. Жалпы ережелер
[bookmark: _Hlk232598872]1.1. Осы Ереже «Ажарлы Алматы!» республикалық суретшілер байқауын (бұдан әрі – Байқау) ұйымдастыру және өткізу тәртібін айқындайды.
1.2. «Ажарлы Алматы!» байқауы бейнелеу өнерін дамыту, суретшілердің шығармашылығын қолдау және Алматы қаласының көркем, ажарлы бейнесін қалыптастыру мақсатында өткізіледі.
1.3. Байқауды ұйымдастырушы – Алматы қаласының әкімдігі (бұдан әрі – Ұйымдастырушы).
1.4. Байқау Қазақстан Республикасының аумағын қамтиды, ал қорытындысы Алматы қаласында шығарылады. 
Байқау келесі кезеңдерді қамтиды:
· байқау жұмыстарының жасалу кезеңі;
· өтінімдер мен байқауға ұсынылатын жұмыстарды қабылдау;
· шығармаларды байқауға жіберу үшін іріктеу комиссиясының (қазылар алқасы) жұмысы; 
· жеңімпаздар мен жүлдегерлерді анықтау;
· жеңімпаздарды марапаттау рәсімі.
1.5. Байқауға қатысатын жұмыстарды қабылдау 2026 жылғы 7 тамыз бен 7 қыркүйек аралығында, 2 кезең бойынша жүзеге асырылады:
[bookmark: _GoBack]1-кезең – қатысушылар орта немесе жоғары көркемсурет саласындағы білімі туралы дипломының сканерленген көшірмесін, автордың портфолиосын және байқауға ұсынылатын жұмыстарының фотосуреттерін Ұйымдастыру комитетінің azharlyalmaty@gmail.com электрондық поштасына жолдайды.
2-кезең – 1-кезеңнен өткен қатысушылар қорытынды іріктеу үшін өз жұмыстарын Алматы қаласы, Достық даңғылы, 44 мекенжайындағы Алматы галереясына тапсырады. 
           1.6. Байқау өз туындыларында Алматы қаласының көркем бейнесін бейнелейтін заманауи авторларды қолдауға бағытталған.
1.7. Осы Ереже Байқаудың мақсаттары мен міндеттерін, қатысу шарттарын, ұйымдастыру және өткізу тәртібін, байқау жұмыстарына қойылатын талаптарды, оларды бағалау критерийлерін, сондай-ақ ұйымдастырушының, қазылар алқасы мүшелерінің және қатысушылардың құқықтары мен міндеттерін айқындайды.

2. Байқаудың мақсаты мен міндеттері
2.1. Байқаудың мақсаттары:
· кәсіби бейнелеу өнерін дамыту және Алматы қаласының көркем бейнесін қалыптастыру;
· Алматы қаласының өткені, бүгіні және болашағын көркемдік тұрғыдан зерделеу;
· Алматы қаласын еліміздің ірі мәдени, ғылыми және қоғамдық орталығы ретінде тануға тұрақты қызығушылық қалыптастыру;
· қаланың тарихын, дәстүрін, табиғи ортасын және қарқынды дамуын бейнелеу арқылы оның біртұтас көркем бейнесін қалыптастыру;
· дарынды суретшілерді қолдау және олардың шығармашылық әлеуетін дамыту;
· азаматтық жауапкершілік пен отансүйгіштік қасиеттерді нығайту, заңға және қоғамдық тәртіпке құрметпен қарауды қалыптастыру, құқықтық мәдениетті арттыру және қоғамдық нормаларды саналы түрде сақтауды қамтамасыз ету;
· бейнелеу өнері арқылы қоршаған ортаға жауапкершілікпен қарауды дамыту және экологиялық мәдениетті қалыптастыру;
· еңбек құндылығын, адамның жасампаз еңбегін және оның қалалық ортаны дамытуға қосқан үлесін құрметтеу мәдениетін қалыптастыруға ықпал ету;
· белсенді азаматтық ұстаным мен қоғамдық кеңістік үшін жауапкершілік мәдениетін дамыту.

2.2. Байқаудың міндеттері:
· кәсіби бейнелеу өнерін дамыту;
· Алматы қаласының мәдени және тарихи мұрасын насихаттау;
· қаланың заманауи келбеті мен рухани атмосферасын бейнелейтін көр-кем шығармалар жасау;
· тұрақты шығармашылық орта қалыптастыру және қаланың мәдени өміріне жұртшылықтың қызығушылығын арттыру;
· қалалық ортаны ортақ жауапкершілік пен жасампаздық кеңістігі ретін-де қабылдаудың көркемдік негіздерін дамыту дамыту;
· қатысушылардың азаматтық ұстанымын, еңбекқорлығын және қоғам-дық құндылықтарға құрметін қалыптастыруға ықпал көрсету;
· қаланың тазалығы, абаттандырылуы және эстетикалық келбетін сақтау мәселелеріне назар аударту;
· қоршаған ортаға ұқыпты қарау мәдениетін және экологиялық жауап-кершілікті дамыту;
· қоғамдық кеңістікте әдептілік пен өзара сыйластық мәдениетін қалып-тастыру және нығайту.


3. Байқауға қатысушылар
3.1. Байқауға Қазақстан Республикасының барлық кәсіби суретшілері ұлтына, жасына және тұрғылықты жеріне қарамастан қатыса алады.
3.2. Байқауға қатысушының кәсіби көркемдік білімі (орта кәсіптік немесе жоғары білім) болуы тиіс.
3.3.  Байқауға қатысу тегін.

4. Байқау жұмыстарына қойылатын талаптар
4.1. Байқауға ұсынылатын жұмыстар Алматы қаласының көркем бейнесін көрсетуі және келесі тақырыптарды қамтуы тиіс:
· Алматы қаласының тарихи және заманауи келбеті;
· Алматы қаласының табиғи ландшафты, көрікті жерлері және сәулет ескерткіштері;
· Алматы қаласының мәдени және қоғамдық өмірі.
4.2. Жұмыстар келесі техникаларда орындалуы мүмкін: кескіндеме (майлы бояу, акрил, темпера, акварель), графика және аралас техника.
4.3. Жұмыстың ең төменгі өлшемі 70 × 80 см-ден кем болмауы тиіс.
4.4. Байқауға ұсынылатын жұмыстар бұған дейін көрмелерге, байқауларға қатыспаған және қандай да бір басылымдарда жарияланбаған болуы тиіс.
4.5. Байқауға қатысатын жұмыстарды іріктеу екі кезең бойынша жүзеге асырылады.
4.6. Байқау жұмыстары:
· Байқау тақырыбына сәйкес келуге;
· автордың дербес және түпнұсқа туындысы болуға;
· плагиат белгілерін және авторлық құқықты бұзатын өзге де элементтерді қамтымауға;
· Қазақстан Республикасының заңнамасына қайшы келетін материалдарды қамтымауға;
· зорлық-зомбылыққа, экстремизмге, ұлтаралық немесе діни араздыққа үндейтін мазмұнды қамтымауға тиіс;
· жасанды интеллект технологияларын пайдалану арқылы толықтай немесе ішінара жасалған жұмыстар байқауға жіберілмейді.
4.7. Байқауға жұмыс ұсыну арқылы қатысушы өзінің авторлық құқығын растайды және авторлық құқық пен сабақтас құқықтар саласындағы Қазақстан Республикасы заңнамасының сақталуына жауапты болады.
4.8. Автор өтінімдерді қабылдау мерзімі аяқталғанға дейін Ұйымдастыру комитетінің атына жазбаша өтініш жолдау арқылы байқау жұмысын кері қайтарып алуға құқылы.
4.9. Байқауға қатысушы келесі материалдарды ұсынады:
· белгіленген үлгідегі қатысуға өтінім (1-қосымша);
· осы Ереженің талаптарына сәйкес рәсімделген байқау жұмыстары;
· қатысушының және жұмыстың электрондық форматтағы сапалы фотосуреті (JPEG, PNG, ажыратымдылығы кемінде 300 dpi);
· көлемі бір беттен аспайтын қысқаша шығармашылық өмірбаяны;
· ұсынылған жұмыстарға қысқаша түсініктеме (қатысушының қалауы бойынша).
4.10. Толық көлемде ұсынылмаған немесе осы Ереженің талаптарына сәйкес рәсімделмеген материалдар Байқауға жіберілмейді.
4.11. Байқауға қатысушының өзі дербес әзірлеген авторлық жұмыстары ғана қабылданады.
4.12. Ұйымдастырушы қатысушыдан туындының авторлығын растайтын қосымша материалдарды, оның ішінде нобайларды, жұмыстың бастапқы нұсқаларын және шығармашылық үдерісті дәлелдейтін өзге де материалдарды талап етуге құқылы.
4.13. Қатысушы өтінімде көрсетілген мәліметтердің дұрыстығына жауап береді.
4.14. Байқауға қатысуға өтінім жолдау арқылы қатысушы осы Ереженің талаптарымен келісетінін растайды және Қазақстан Республикасының заңнамасына сәйкес дербес деректерін өңдеуге келісім береді.
4.15. Авторлыққа қатысты жалған немесе шындыққа сәйкес келмейтін мәліметтердің ұсынылғаны анықталған жағдайда, Ұйымдастырушы қатысушының байқау жұмысын Байқаудың кез келген кезеңінде қайтаруға құқылы.
4.16. Байқауға ұсынылған жұмыстар кері қайтарылмайды.

5. Байқауды өткізу тәртібі мен мерзімдері
5.1. Байқау екі кезеңде өткізіліп, жеңімпаздарды салтанатты марапаттау рәсімімен аяқталады. 
I кезең – Байқау жұмыстарын қабылдау
2026 жылғы 7 тамыз бен 7 қыркүйек аралығында қатысушылардан өтінімдер мен байқау материалдары Ұйымдастыру комитетінің azharlyalmaty@gmail.com электрондық поштасы арқылы қабылданады.
II кезең – Жұмыстарды қарау және бағалау
Қазылар алқасының отырыстары өткізіліп, байқау жеңімпаздары мен жүлдегерлері анықталады.
Қорытынды іс-шара және марапаттау рәсімі
Байқау жеңімпаздарын салтанатты түрде марапаттау рәсімі Алматы қаласы күніне орай 2026 жылғы қыркүйек айында өткізіледі.

6. Байқаудың қазылар алқасы
6.1. Қазылар алқасы кәсіби суретшілерден, өнертанушылардан, кураторлардан және Ұйымдастырушының өкілдерінен құрылады.
6.2. Қазылар алқасының құрамы Ұйымдастырушы тарапынан бекітіледі.
6.3. Байқау жұмыстары кәсіби қазылар алқасы тарапынан келесі өлшемшарттар бойынша бағаланады:
· Байқау тақырыбына сәйкестігі;
· кәсіби шеберлігі мен орындау техникасы;
· көркемдік ерекшелігі;
· композициялық тұтастығы мен көркемдік мәнерлілігі;
· көркем ойдың өзектілігі;
· эмоционалдық әсері мен бейнелілік деңгейі;
· автордың шығармашылық әлеуеті. 
6.4. Қазылар алқасы арнайы дипломдар мен ынталандыру сыйлықтарын тағайындауды ұсынуға құқылы.
6.5. Қазылар алқасының мүшелері байқау жұмыстарын бағалау кезінде объективтілік пен бейтараптықты қамтамасыз етуге міндетті.
6.6. Қазылар алқасының шешімі хаттамамен рәсімделеді және түпкілікті болып табылады, қайта қарауға немесе шағым жасауға жатпайды.

7. Қорытынды шығару және марапаттау
7.1. Байқау қорытындысы бойынша қазылар алқасының шешімі негізінде жеңімпаздар мен жүлдегерлер анықталады.
7.2. Байқауда I, II және III дәрежелі марапаттар, сондай-ақ арнайы сыйлық иегерлері анықталады.
7.3. Жеңімпаздар дипломдармен, ақшалай сыйлықтармен және естелік сыйлықтармен марапатталады (сыйлықтардың тізбесі мен мөлшері Ұйымдастырушы тарапынан бекітіледі):
· I орын – 1 жеңімпаз – 3 млн. теңге;
· II орын – 2 жеңімпаз – 2 млн. теңге;
· III орын – 2 жеңімпаз – 1 млн. теңге;
· Ынталандыру сыйлықтары – 5 қатысушыға 300 мың теңгеден.
7.4. Байқау қорытындылары қазылар алқасы отырысының хаттамасымен рәсімделіп, Ұйымдастырушы тарапынан бекітіледі.
7.5. Байқау жұмыстарын қабылдау мерзімі аяқталғаннан кейін қазылар алқасы қорытынды көрмеге қатысатын жұмыстарды іріктеуді жүзеге асырады.
7.6. Байқау жұмыстары бойынша Ұйымдастырушы Алматы қаласы күніне арналған қалалық көрме ұйымдастырады. Көрме 2026 жылғы қыркүйек айында Ұйымдастырушы айқындайтын көрме алаңында өткізіледі.
7.7. Байқаудың қорытындысын шығару және жеңімпаздарды салтанатты марапаттау рәсімі Алматы қаласы күніне арналған іс-шаралар аясында өткізіледі.
7.8. Байқау жеңімпаздары мен жүлдегерлері туралы ақпарат Ұйымдастырушының ресми ақпараттық ресурстарында жарияланады.

8. Қорытынды ережелер
8.1. Байқауға қатысушы осы Ереженің талаптарымен толық әрі сөзсіз келісетінін білдіреді.
8.2. Ұйымдастырушы осы Ережеге өзгерістер мен толықтырулар енгізу құқығын өзіне қалдырады. Өзгерістер туралы ақпарат Ұйымдастырушының ресми ақпараттық ресурстарында жарияланады.
8.3. Байқау жұмыстарын ұсыну арқылы қатысушы өз авторлығын растайды және үшінші тұлғалардың құқықтарының бұзылмауына кепілдік береді.
8.4. Ұйымдастырушы қатысушылардың үшінші тұлғалардың авторлық және өзге де құқықтарын бұзуына байланысты жауапкершілік көтермейді.
8.5. Осы Ережемен реттелмеген мәселелер Қазақстан Республикасының заңнамасына сәйкес Ұйымдастырушы тарапынан шешіледі.
8.6. Байқаудың жекелеген кезеңдерін өткізу мерзімдері Ұйымдастырушының шешімі бойынша қатысушыларды міндетті түрде хабардар ете отырып өзгертілуі мүмкін.
8.7. Байқауға ұсынылған жұмыстар қайтарылмайды және Ұйымдастырушы айқындаған тәртіппен сақталады.
8.8. Байқаудың жекелеген кезеңдерін өткізу мерзімдері Ұйымдастырушымен келісу бойынша түзетілуі мүмкін.







































№1 Қосымша

«Ажарлы Алматы!» республикалық байқауына 
қатысуға өтінім

	1. 
	Тегі, аты, әкесінің аты

	

	2. 
	Псевдоним (болған жағдайда)

	

	3. 
	Туған күні (күні, айы, жылы)

	

	4. 
	Тұратын қаласы

	

	5. 
	Тұрғылықты мекенжайы
(пошта индексі, облыс, аудан, қала / ауыл)

	

	6. 
	Байланыс телефоны – ұялы және/немесе үй телефоны
(қалааралық байланыс коды көрсетіледі)

	

	7. 
	Электронды пошта
(болған жағдайда)

	

	8. 
	Қысқаша шығармашылық өмірбаян
(өзіңіз туралы, байқауларға қатысу тәжірибеңіз немесе жарияланымдарыңыз туралы бірнеше сөйлем)

	

	9. 
	Жұмыстың саны (мысалы: 2 картина)

	

	10. 
	Жұмыс атауы 1:

	

	11. 
	Жұмыс атауы 2:

	




*Байқауға жұмысты ұсыну арқылы:
• қатысушы өзінің авторлығын растайды және авторлық құқық пен сабақтас құқықтар саласындағы Қазақстан Республикасының заңнамасын сақтау үшін жауапкершілік көтереді;
• қатысушы қабылданған жұмыстарды одан әрі пайдалану, жариялау және көбейтуге қолданыстағы заңнама талаптарына сәйкес рұқсат береді;
• қатысушы шығармашылық жұмысты байқау ұйымдастырушыларының интернет-ресурстарында өтеусіз негізде орналастыруға, бұқаралық ақпарат құралдарының баспа басылымдарында коммерциялық емес мақсатта Қазақстан Республикасының аумағында пайдалануға рұқсат береді;
• қатысушы ұсынылған байқау жұмысының өзінің дербес шығармашылық еңбегінің нәтижесі екенін және толық немесе ішінара жасанды интеллект көмегімен жасалмағанын кепілдейді.

